Document ID: 32000R2786

Komisijas Regula (EK) Nr. 2786/2000
(2000. gada 19. decembris),
ar ko groza Regulu (EK) Nr. 1623/2000, ar ko nosaka sīki izstrādātus noteikumus Padomes Regulas (EK) Nr. 1493/1999 par vīna tirgus kopīgo organizāciju ieviešanai, attiecībā uz tirgus mehānismiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju [1] un jo īpaši tās 33. pantu,
tā kā :
(1) 63. pants Komisijas Regulā (EK) Nr. 1623/2000 [2], ko groza Regula (EK) Nr. 2409/2000 [3], nosaka destilācijas piemērošanas noteikumus, kā paredzēts Regulas (EK) Nr. 1493/1999 29. pantā, un minētā panta 4. punkts nosaka datumus, kuros divas reizes mēnesī dalībvalstis dara zināmus par šādu destilāciju noslēgtos līgumus. Ņemot vērā Ziemassvētku brīvdienas dažās dalībvalstīs, janvārī būtu jānosaka cits pirmā paziņojuma datums.
(2) Regulas (EK) Nr. 1623/2000 100. panta 2. punkta b) apakšpunkta pirmā daļa nosaka dažus pieļaujamo spirta zudumu ierobežojumus no vīna destilētiem produktiem dažādos glabāšanas un transportēšanas posmos. Minētā punkta otrā un trešā daļa paredz noteikumus šo ierobežojumu apvienotai piemērošanai. Šie noteikumi ir nepareizi, un tie būtu jālabo.
(3) Šajā regulā paredzētie pasākumi saskan ar Vīna pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1623/2000 63. panta 4. punktam pievieno šādu teikumu:
"Tomēr janvārī šo paziņojumu izdara mēneša 10. datumā, nevis 5. datumā."
2. pants
1. Regulas (EK) Nr. 1623/2000 100. panta 2. punkta b) apakšpunkta otro daļu aizstāj ar šo:
"Piektajā un/vai sestajā punktā minēto procentu var pieskaitīt otrajā un trešajā punktā minētajiem procentiem."
2. Regulas (EK) Nr. 1623/2000 100. panta 2. punkta b) apakšpunkta trešo daļu aizstāj ar šo:
"Septītajā un/vai astotajā punktā minēto procentu var pieskaitīt ceturtajā punktā minētajam procentam."
3. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 19. decembrī

Labels: 15
17
6